
Text rozhodnutia
Súd: Krajský súd Bratislava Spisová značka: 6Co/520/2015 Identifikačné číslo súdneho spisu: 1313219535 Dátum vydania rozhodnutia: 31. 03. 2016 Meno a priezvisko sudcu, VSÚ: JUDr. Martin Murgaš ECLI: ECLI:SK:KSBA:2016:1313219535.1 Uznesenie Krajský súd v Bratislave v právnej veci žalobcu: W.. I. T. - C..S..J..R..D., C.L. A.. Č.. XX/X, G., zast. advokátom JUDr. Milanom Sobotom, Hlavná ul. č. 659, Nitrianske Rudno proti žalovanej: D. C., J. N.Á. XXX/X, K. E., o 275,- eur s prísl., na odvolanie žalobcu proti rozsudku Okresného súdu Bratislava III z 21. novembra 2014, č. k. 21C/79/2014- 55, pomerom hlasov 3:0, takto r o z h o d o l : Odvolacie konanie sa z a s t a v u j e . Žalovanej sa nepriznáva náhrada trov odvolacieho konania. o d ô v o d n e n i e : Napadnutým rozsudkom súd prvého stupňa uložil žalovanej povinnosť zaplatiť žalobcovi 275,- eur s 8,5 % úrokmi z omeškania zo sumy 13.277,57 eur od 29.05.2014 do zaplatenia a povinnosť nahradiť žalobcovi trovy konania 16,50 eur, všetko do 3 dní od právoplatnosti rozsudku. V zostávajúcej časti príslušenstva súd prvého stupňa žalobu zamietol. Proti tomuto rozhodnutiu podal odvolanie žalobca a napadol ním výrok, ktorým bola žaloba vo zvyšku zamietnutá. Podaním z 15.05.2015 (č. l. 86) žalobca vzal odvolanie späť. Keďže žalobca vzal odvolanie späť pred tým, než o ňom odvolací súd rozhodol, odvolací súd odvolacie konanie zastavil podľa § 207 ods. 3 O.s.p.. O trovách odvolacieho konania odvolací súd rozhodol podľa § 146 ods. 2 prvá veta, v spojení s § 224 ods. 1 O.s.p. a ich náhradu žalovanej nepriznal, pretože jej v odvolacom konaní žiadne trovy nevznikli. Poučenie: Proti tomuto uzneseniu odvolanie nie je prípustné.

